ลือสนั่น! VGI เตรียมทุ่ม 4.5 พันลบ.นำร่องเทคโอเวอร์ PLANB
ลือสนั่น! VGI เตรียมทุ่ม 4.5 พันลบ.นำร่องเทคโอเวอร์ PLANB
26 มี.ค. 2562

ผู้สื่อข่าวรายงาน อ้างอิงการเปิดเผยข้อมูลของแหล่งข่าวจากวงการที่ปรึกษาทางการเงินรายหนึ่งว่า ขณะนี้บริษัท วี จี ไอ โกลบอล มีเดีย จำกัด (มหาชน) หรือ VGI ได้บรรลุข้อตกลงการเข้าซื้อหุ้นของบริษัท แพลน บี มีเดีย จำกัด (มหาชน) หรือ PLANB เป็นที่เรียบร้อยแล้ว
เบื้องต้น VGI จะดำเนินการเข้าซื้อหุ้น PLANB ด้วยการ 1.การซื้อหุ้นเพิ่มทุนแบบเฉพาะเจาะจง(PP) ในสัดส่วนราว 9% (ภายหลังการเพิ่มทุนแล้วเสร็จ) 2.การซื้อหุ้นจากผู้ถือหุ้นใหญ่เดิม ในสัดส่วนราว 9% เช่นกัน
โดยมีการเปิดเผยว่า มูลค่าการเข้าลงทุนของ VGI ในครั้งนี้จอยู่ที่ระหว่าง 4-4.5 พันล้านบาท เพื่อเข้าถือครองหุ้นในสัดส่วนทั้งหมดราว 18% หรือ คิดเป็นราคาซื้อขายเท่ากับราว 6.1-6.3 บาทต่อหุ้น
หากมีความคืบหน้าเพิ่มเติมประการใด ทีมข่าว “ข่าวหุ้นธุรกิจออนไลน์” จะรายงานให้ทราบในครั้งต่อไป 